Izbori 2008.: Pred Fredom Thompsonom životna uloga
Thompsonov južnjački naglasak i konzervativna uvjerenja čine ga idealnim kandidatom za važnu republikansku bazu među konzervativnim gla
Nakon mjeseci onog što bismo mogli nazvati "ispitivanjem terena", bivši američki senator i glumac Fred Thompson u rujnu se priključio predsjedničkoj utrci. Neki kritičari upozoravaju da je predugo čekao dok je osam drugih kandidata za republikansku predsjedničku nominaciju 2008. već obilazilo savezne države u kojima se najprije održavaju tzv. primarni, odnosno, stranački izbori. Međutim, njegovi pristaše vjeruju da bi lako mogao zapaliti republikanske glasače koji - kako pokazuju ankete javnog mnijenja – prilično mlako primaju njegove suparnike u utrci. Kao iskusan glumac Fred Dalton Thompson zna kako ući na pozornicu. Odlučio se da svoju kandidaturu objavi u hollywoodskom stilu - u popularnoj emisiji Tonight Show with Jay Leno. Mjesto objave upravo naglašava ono čega se Thompsonovi protivnici najviše boje – njegove popularnosti kao filmske zvijezde. Sljedeći dan šezdeset petogodišnji bivši senator rekao je glasačima u Iowi da će se kandidirati. Bivši senator i odvjetnik iz Tennesseeja lako se prebacio iz Kongresa natrag u svoju glumačku karijeru 2002. godine pridruživši se ansamblu televizijske serije Zakon i red na mreži NBC. Karijeru je izgradio igrajući stroge, ali fer, zaštitnike zakona, čemu je pripomogla njegova visina od dva metra i snažno čelo. Čak i prije negoli se službeno uključio u predsjedničku utrku, ankete su pokazivale da Thomson uživa veću popularnost od svojih republikanskih suparnika, osim od bivšeg newyorškog gradonačelnika Rudyja Giulianija. Međutim, politički stručnjaci se pitaju hoće li Thompson biti u stanju inspirirati republikanske glasače. Jedan od njih je i John Fortier iz Instituta American Entrprise. I drugi povlače paralele s Ronaldom Reaganom. Larry Sabato direktor je Katedre za političke znanosti pri Sveučilištu Virginije. Thompsonov južnjački naglasak i konzervativna uvjerenja čine ga idealnim kandidatom za važnu republikansku bazu među konzervativnim glasačima na jugu zemlje. Zalaže se za pravo na posjedovanje oružja, protivi se pravu na pobačaj i jasno je dao do znanja da želi da Sjedinjene Države učine sve kako bi pobijedile u Iraku. Međutim, neki stručnjaci upozoravaju i na slabe strane. Došlo je do smjene većeg broja njegov osoblja još prije negoli je službeno najavio nominaciju. Neki govore da je bilo sukoba s njegovom suprugom Jerri, koja je i sama politički konzultant. Zasad Thomspon nije imao odveć uspjeha u prikupljanju sredstava, a mnogi koji prate njegovu kampanju kažu da ne odražava uvijek energiju koja je potrebna u političkom životu. Poslušajmo još jednom Larrya Sabata sa Sveučilišta Virginije. Sad kad je Thompson izišao na pozornicu na njemu je da pruži ulogu svog života i pokuša osvojiti republikansku predsjedničku nominaciju 2008, a onda možda zaigra i stvarnu ulogu u Bijeloj kući.